5.pielikums

Cenu aptaujas nolikumam “Biroja un ražošanas telpu kosmētiskais remonts”

**Līgums Nr. {{ DOKREGNUMURS }}**

**par biroja un ražošanas telpu kosmētisko remontu**

Rāmavā 2025.gada[[1]](#footnote-1)

**Sabiedrība ar ierobežotu atbildību “Ķekavas nami”,** vienotais reģistrācijas Nr.LV40003359306, juridiskā adrese Rāmavas iela 17, Rāmava, Ķekavas pagasts, Ķekavas novads, LV-2111, tās valdes priekšsēdētāja **Raivo Lāča** un valdes locekļa **Edgara Menča** personā, kuri rīkojas uz statūtu pamata, turpmāk tekstā “**Pasūtītājs”,** no vienas puses, un

**Sabiedrībai ar ierobežotu atbildību “??"**, vienotais reģistrācijas Nr. skaitlis, juridiskā adrese *adrese*, turpmāk tekstā – **Izpildītājs,** kura vārdā saskaņā ar statūtiem rīkojas valdes priekšsēdētājs *vārds uzvārds*, no otras puses, turpmāk tekstā abi kopā un katrs atsevišķi saukti – **Puses** vai **Puse,** noslēdz šādu līgumu:

1. **Līguma priekšmets**

1.1. Pasūtītājs uzdod, bet Izpildītājs apņemas ar saviem darba rīkiem, ierīcēm un darbaspēku veikt telpu remontu un pārbūvi biroja ēkā Rāmavas ielā 17, Rāmava, Ķekavas pagasts, Ķekavas novads, turpmāk – “**Objekts”**, šajā Līgumā noteiktajā apjomā, kvalitātē un termiņā, atbilstoši Pasūtītāja prasībām un Izpildītāja iesniegtajam piedāvājumam (1.pielikums), turpmāk – Darbi.

1.2. Darbus Izpildītājs veic ievērojot Latvijas Republikā spēkā esošo normatīvo aktu prasības, Pasūtītāja norādījumus, Līguma noteikumus un Līguma pielikumā veicamo darbu un pielietojamo materiālu izmaksu tāmi (2.pielikums) un apstiprināto Objekta rekonstrukcijas projektā (BIS-BL-775857-13262) norādītajām telpām (4.pielikums).

**2. Līguma cena un norēķinu kārtība**

* 1. Pamatojoties uz iepirkuma konkursa rezultātiem kopējā līguma summa ir **summa cipariem EUR** (summa vārdiem eiro, summa cipariem centi), t.sk. pievienotās vērtības nodoklis (PVN) 21% apmērā ir **summa cipariem EUR** (summa vārdiem eiro, summa cipariem centi). Līgumcena bez PVN **summa cipariem EUR** (summa vārdiem eiro, summa cipariem centi).
	2. Darbu izpildes laiks 8 (astoņas) nedēļas no Līguma 3.1.punktā noteiktā termiņa iestāšanās līdz darbu pabeigšanai, pusēm parakstot darbu nodošanas – pieņemšanas aktu.
	3. Līguma summā ir iekļautas:
		1. visas izmaksas, kas attiecas uz būvdarbu veikšanu, tai skaitā, Tāmē atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, izdevumi par būvdarbu veikšanai nepieciešamo materiālu, tehnikas un aprīkojuma iegādi, piegādi un nomu, energo un citiem resursiem, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu un tamlīdzīgas izmaksas;
		2. vispārīgās izmaksas, tai skaitā, bet ne tikai, Objekta sagatavošanas, norobežošanas un apsardzes izdevumi, materiālu uzglabāšanas, būvgružu izvešanas, Objekta teritorijas sakārtošanas un citi izdevumi, kas saistīti ar Līguma izpildi;
		3. izmaksas, kas saistītas ar iespējamo defektu vai trūkumu novēršanu.
	4. Pasūtītājs nodrošina ūdens ņemšanas vietu un elektrības pieslēgumu. Darbinieku WC un darba vagoniņu nodrošina Izpildītājs.
	5. Netiek kompensēti nekādi darbi, kuri jāveic atkārtoti sakarā ar konstatētiem trūkumiem būvdarbu kvalitātē. Netiek kompensēta nekvalitatīvi izbūvēto iekārtu demontāža un trūkumu novēršanā izmantoto materiālu, tehnikas vai darba stundu izmaksas, kas radušās Izpildītāja vainas dēļ.
	6. Puses vienojas, ka līguma 3.3.punktā noteiktās darba veikšanas laika izmaiņas, nevar būt par iemeslu virsstundu līgumcenas izmaiņām.
	7. Avansa maksājums, ne lielāks par 20 % no kopējās līguma summas, tiek izmaksāts 10 dienu laikā pēc rēķina un Līgum 7.1. punktā minētā apdrošināšanas dokumenta un maksāšanas uzdevuma kopiju iesniegšanas.
	8. Puses vienojas[[2]](#footnote-2), ka norēķini par iepriekšējā mēnesī izpildītajiem Darbiem tiek veikti pēc faktiski iepriekšējā mēnesī izpildīto Darbu apjoma, kas tiek fiksēts ar Darbu pieņemšanas - nodošanas aktu (Forma 2). Šajā Līguma punktā noteiktos maksājumus Pasūtītājs veic 20 (divdesmit) kalendāro dienu laikā, skaitot no dienas, kad Pasūtītājs un Izpildītājs ir parakstījuši Darbu pieņemšanas - nodošanas aktu (Forma 2) un Izpildītājs iesniedzis Pasūtītājam rēķinu. Samaksa tiek veikta, pamatojoties uz parakstītajiem aktiem uz Izpildītāja iesniegtajiem rēķiniem.
	9. Gala maksājums tiek veikts pēc tam, kad Izpildītājs ir iesniedzis Līguma 7.2.punktā minēto garantijas laika apdrošināšanas pamatojumu.
	10. No pēdējā maksājuma tiek atskaitīts avansa maksājums, visi līgumsodi, ja tādi ir, kā arī šā līguma 9.2.punkā minētās soda naudas, ja tādas būs.
	11. Visi Līgumā paredzētie maksājumi tiek veikti ar pārskaitījumu uz Izpildītāja norādīto bankas kontu. Par samaksas brīdi tiek uzskatīts datums, kurā Pasūtītājs ir veicis maksājuma pārskaitījumu uz Izpildītāja norēķina kontu..
	12. Neviens maksājums, kas tiek izdarīts saskaņā ar Līgumu, netiek uzskatīts par galēju pierādījumu Līguma saistību nedz pilnīgai, nedz arī daļējai izpildei, un neviens maksājums, ieskaitot pēdējo maksājumu, nenozīmē akceptu nepilnīgam, nekvalitatīvam būvdarbam, neatbilstošu remontmateriālu vai neatbilstošu būvizstrādājumu izmantošanai.
1. **Darbu uzsākšana un izpildes termiņš**
	1. Izpildītājs, pēc Līguma parakstīšanas, 5 (piecu) darba dienu laikā ar pieņemšanas – nodošanas aktu pieņem Objektu no Pasūtītāja šī līguma 5.6.punktā minētā pārstāvja. Darba izpildes tecējums uzsākas ar pieņemšanas – nodošanas akta parakstīšanu.
	2. Parakstot Līgumu, Izpildītājs apliecina, ka Darbu izpildes termiņi ir noteikti pieņemot, ka Darbus Izpildītājs veic darba dienās no plkst. 8.00 līdz plkst. 17.00.
	3. Puses vienojas, ka Izpildītājs, ņemot vērā, ka Objekts ir nedzīvojama ēka, kā arī laika apstākļus vai tehnoloģiskā procesa nepārtrauktību, līguma 3.2.punktā noteikto darba veikšanas laiku var mainīt pēc saviem ieskatiem – pagarināt darba dienu vai strādāt brīvdienās un svētku dienās.
	4. Izpildītājs apņemas 2 (divu) darba dienu laikā pēc 3.1.punktā noteiktā termiņa iestāšanās, uzstādīt informatīvo plāksni ar objekta nosaukumu, Izpildītāja nosaukumu un informāciju par būvdarba vadītāju.
	5. Darbu organizatoriskie jautājumi tiek izskatīti un risināti kontaktējoties ar Pasūtītāja pārstāvi. Ja nepieciešamas, var organizēt būvsapulci, kuras pieņemtie lēmumi tiek fiksēti protokolā.

**4. Izpildītāja pienākumi un tiesības**

* 1. Izpildītājs ievēro būvniecības jomu reglamentējošo normatīvo aktu prasības, Ķekavas novada pašvaldības teritorijas izmantošanas un apbūves noteikumus, Latvijas nacionālo standartu un citu spēkā esošo normatīvo aktu noteikumu visā Līgumā paredzēto darbu veikšanas procesā un tā apliecinošo dokumentu sagatavošanā. Izpildītājs nodrošina, lai būvniecībā tiktu izmantoti tikai ES un Latvijas Republikas standartiem un tehniskiem noteikumiem atbilstoši, attiecīgi sertificēti būvmateriāli un būvizstrādājumi.
	2. Izpildītājam ir pienākums:
		1. Ievērot darba drošības, darba aizsardzības, ugunsdrošības, apkārtējās vides aizsardzības noteikumus, kā arī citu spēkā esošo ārējo normatīvo aktu, kas reglamentē darbu veikšanu, prasības, pretējā gadījumā uzņemoties pilnu atbildību par šo prasību neievērošanas gadījumā radītajām sekām.
		2. Nodrošināt videi nekaitīgu atkritumu apsaimniekošanu, neapdraudētu cilvēku veselību vai dzīvību, kā arī nebojātu trešo personu mantu. Būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem. Uzstādīt pārvietojamo tualeti darbiniekiem.
		3. Līgumā noteiktos remontdarbus veikt ar savu (īpašumā vai lietošanā esošu) tehniku, aprīkojumu, būvizstrādājumiem un citiem materiāli-tehniskajiem līdzekļiem, ja vien Līdzēji rakstveidā nevienojas citādi.
		4. Nodrošināt Objektā esošo materiālu, tehnikas un darba rīku saglabāšanu. Ja nepieciešams, par saviem līdzekļiem nodrošinot Objekta apsardzi visā remontdarbu izpildes laikā.
		5. Veikt remontdarbus saviem spēkiem, kā arī atsevišķu darbu izpildei uz Līguma pamata var pieaicināt apakšuzņēmējus, kurus Izpildītājs ir norādījis savā piedāvājumā, vai atbilstoši saskaņojis ar Pasūtītāju, uzņemoties pilnu atbildību par savu nolīgto apakšuzņēmēju darbību Objektā.
		6. Nekavējoši, vienas darba dienas laikā, ziņot Pasūtītājam par visiem apstākļiem, kas atklājušies remontdarbu izpildes procesā un var neparedzēti ietekmēt Objekta remontdarbus.
		7. Uzturēt tīrību Objektā un visā Izpildītāja darbības zonā un nodrošināt regulāru būvgružu savākšanu un aizvešanu uz speciāli ierīkotām vietām.
		8. Pilnībā aizvākt no Objekta būvgružus, Izpildītāja inventāru un darbarīkus, demontēt visas ar remontdarbu veikšanu saistītās pagaidu ierīces un iekārtas līdz darbu izpildes termiņa beigām. Par saviem līdzekļiem veikt Objekta ārējās vides[[3]](#footnote-3) sakārtošanu tādā stāvoklī, kādā tā bija pirms darbu uzsākšanas.
	3. Izpildītājs apņemas remontdarbu izpildes gaitā izskatīt Pasūtītāja mutiskās un rakstiskās pretenzijas par darbu izpildes atbilstību Līguma nosacījumiem un citiem no Līguma izrietošajiem jautājumiem. Pretenzijas novērš pēc iespējas īsākā laikā, bet, ja ir argumentēts pamatojums, 3 (trīs) darba dienu laikā izvērtē un novērš tajā minētos defektus, trūkumus vai sniedz motivētu rakstisku atteikumu.
	4. Izpildītājam jānodrošina nepieciešamo dokumentācija Objekta nodošanai, kā arī jāveic visas no tā atkarīgās darbības, lai Objekts tiktu nodots Līgumā noteiktajā termiņā.
	5. Šajā līgumā noteikto Darbu izpilde tiek fiksēta ar nodošanas – pieņemšanas aktu.
	6. Izpildītājs garantēt Darbu kvalitāti 24 (divdesmit četri) mēnešus un uzstādīto materiālu kvalitāti, drošumu un ekspluatācijas īpašības 24 (divdesmit četri) mēnešus no pieņemšanas - nodošanas akta parakstīšanas dienas.
	7. Garantijas termiņa laikā Izpildītājam par saviem līdzekļiem jānovērš defektus, kas radušies pēc to nodošanas, izņemot defektus, kas radušies nepareizas ekspluatācijas rezultātā.
	8. Izpildītājam ir tiesības pieprasīt Darbu izpildes termiņa pagarinājumu, ja izpilde tiek kavēta viena vai vairāku iemeslu dēļ, kas radušies no Izpildītāja neatkarīgu apstākļu dēļ un Izpildītājs to var dokumentāli pamatot:

4.8.1. ja iestājas nepārvaramas varas apstākļi un remontdarbu izpilde tiek apgrūtināta vai padarīta uz laiku neiespējama;

4.8.2. ja pēc Pasūtītāja rakstiska pieprasījuma Darbi vai to daļa ir pārtraukti.

* 1. Izpildītājs pats atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot darbus Objektā, un apņemas šis sekas nekavējoties novērst vai atrisināt.

4.10. Saņemt samaksu par kvalitatīvi veiktiem Darbiem Līgumā noteiktajā kārtībā, kā arī pieprasīt un saņemt nokavējuma procentus 0,5% (nulle komats piecu) procenta apmērā no nokavētās maksājuma summas par katru nokavēto kalendāro dienu.

4.11.[[4]](#footnote-4) Līguma izpildē Izpildītājs ir tiesīgs ar Pasūtītāja saskaņojumu veikt Pretendenta piedāvājumā norādītā apakšuzņēmēja nomaiņu, uz kura spējām iepirkumā Izpildītājs balstījies, vai papildus apakšuzņēmēju piesaisti tikai gadījumos, kad piedāvātais apakšuzņēmējs atbilst iepirkuma dokumentos apakšuzņēmējiem izvirzītajām prasībām un piedāvātajam apakšuzņēmējam ir vismaz tādas pašas kvalifikācijas, uz kādu iepirkuma dokumentos izraudzītais pretendents atsaucies, apliecinot savu atbilstību iepirkuma dokumentos noteiktajām prasībām un tas neatbilst Likuma 9.panta astotajā daļā minētajiem izslēgšanas gadījumiem.

4.12. Izpildītāja pārstāvis par Darbiem Objektā – lūdzu pievienot info.

**5. Pasūtītāja tiesības un pienākumi**

* 1. Pieņemt no Izpildītāja saskaņā ar Līgumu kvalitatīvi izpildītos Darbus pēc faktiski paveiktā apjoma un samaksāt par tiem Līgumā noteiktajā kārtībā.
	2. Neveikt nekāda veida rīcību, kura traucētu Darbu izpildi, ja vien tas nav saistīts ar konstatētiem pārkāpumiem no Izpildītāja puses.
	3. Izpildītāja saņemtos paziņojumus, pieprasījumus, iesniegumus un priekšlikumus Pasūtītājs izvērtē 3 (trīs) darba dienu laikā.
	4. Par līgumā noteiktā darbu izpildes termiņa nokavējumu, Izpildītājs maksā Pasūtītājam nokavējuma procentus 0,5% (nulle komats piecu) procenta apmērā no Līguma summas par katru nokavēto kalendāro dienu, kuru Pasūtītājs ir tiesīgs ieturēt no pasūtījuma līguma summas.
	5. Jebkādi Pasūtītāja apmaksāti materiāli, pakalpojumi vai iekārtas kļūst par Pasūtītāja īpašumu ar to apmaksas brīdi, un Izpildītāja maksātnespējas gadījumā tie pāriet Pasūtītāja īpašumā neatkarīgi no tā vai tie ir, vai nav nogādāti Objektā.
	6. Pasūtītāju jautājumos par Darbiem Objektā pārstāv Jānis Ipatjevs, tālr. 26382990.

**6. Līguma darbības termiņš, grozīšanas, papildināšanas un izbeigšanas kārtība**

* 1. Līgums stājas spēkā no brīža, kad to parakstījušas abas puses un darbojas līdz Pušu saistību pilnīgai izpildei.
	2. Darbu pabeigšana Objektā ne vēlāk kā 8 (astoņu) nedēļu laikā no Objekta nodošanas - pieņemšanas akta parakstīšanas.
	3. Līgums var tikt grozīts, papildināts, pagarināts tikai ar Pušu rakstisku vienošanos, kas tiek noformēts kā šī Līguma pielikums un ir tā neatņemama sastāvdaļa.
	4. Pasūtītājam ir tiesības vienpusēji atkāpties no šī līguma, rakstveidā paziņojot par to Izpildītājam, ja Izpildītājs vairāk kā mēnesi kavē šajā līgumā noteikto līgumsaistību izpildi, uzliekot par pienākumu Izpildītājam segt visus zaudējumus, kas radušies līgumsaistību neizpildes rezultātā.
1. **Līguma saistību izpildes nodrošinājums**
	1. Visā Līguma darbības laikā jābūt spēkā vispārējai civiltiesiskas apdrošināšanas polisei. Polises kopiju pievieno pie līguma dokumentiem.
	2. Izpildītājs, kopā ar gala maksājuma rēķinu iesniedz Pasūtītājam garantijas laika nodrošinājumu **10 (desmit) % apmērā** no Objekta Darbu apjoma cenas. Garantijas laika nodrošinājumam ir jābūt spēkā no Objekta nodošanas-pieņemšanas akta parakstīšanas līdz Izpildītāja garantijas saistību izpildei un 30 dienas pēc garantijas termiņa notecēšanas. Pasūtītājs veic gala rēķina apmaksu pie nosacījuma, ja izpildītājs ir iesniedzis Pasūtītājam šajā punktā minēto garantijas laika nodrošinājumu.
	3. Veikto Darbu, tajā skaitā visu izmantoto materiālu, garantijas laiks ir 24 (divdesmit četri) mēneši. Garantijas laiku sāk skaitīt no dienas, kad Puses Līgumā noteiktajā kārtībā ir parakstījušas galīgo Darbu pieņemšanas un nodošanas aktu. Izpildītājs garantē, ka Darbi ir izpildīti saskaņā ar Līguma un tā pielikumu noteikumiem Līgumā noteiktajā kārtībā un pilnībā saglabās savas tehniskās, funkcionālās un tehniskās īpašības un vizuālo izskatu garantijas laikā, un ka Izpildītājs par saviem līdzekļiem nekavējoties veiks jebkuru Darbos radušos defektu novēršanu, kurus Pasūtītājs ir rakstiski paziņojis Izpildītājam gan Darbu izpildes laikā, gan garantijas laikā.
	4. Izpildītājam nav pienākums novērst defektu, ja tas radies saistībā ar to, ka:
		1. netiek ievēroti Pasūtītājam līdz galīgā pieņemšanas un nodošanas akta parakstīšanai iesniegtie ekspluatācijas un/vai apkopes noteikumi un šo noteikumu neievērošana ir defekta rašanās cēlonis;
		2. tīši vai netīši tiek radīti mehāniski bojājumi, izņemot, ja attiecīgai lietai atbilstoši tās lietošanas mērķim šādas mehāniskas iedarbības ietekmē ir jāsaglabā savas sākotnējās īpašības;
		3. tas radies nepārvaramas varas apstākļu dēļ;
		4. defekts radies parastā nolietojuma rezultātā, izņemot, ja attiecīgai Objekta daļai ir izmantots tāds materiāls, kas nav paredzēts sagaidāmajai ekspluatācijas intensitātei.
	5. Izpildītājs apņemas ierasties Objektā un novērst Darbos konstatētos defektus, par kuriem Pasūtītājs ir paziņojis Izpildītājam garantijas laikā, 7 (septiņu) darba dienu laikā pēc Pasūtītāja rakstiska uzaicinājuma saņemšanas. Novēršot defektus, Izpildītājam ir pienākums novērst arī tādus Objekta bojājumus, kas radušies defekta dēļ vai defekta novēršanas laikā.
	6. Strīdi par defektiem tiek risināti Līguma 9.1. punktā noteiktajā kārtībā. Šajā Līguma punktā minētais strīds neatbrīvo Izpildītāju no pienākuma likvidēt defektus Līgumā noteiktajā kārtībā un termiņā.
	7. Ja defekta novēršanai Izpildītājam pamatotu tehnisku vai klimatisku apstākļu dēļ nepieciešams ilgāks laiks nekā norādīts Līguma 7.5. punktā, tad Izpildītājs Līguma 7.5. punktā noteiktajā termiņā nekavējoties uzsāk defekta novēršanu, tai skaitā veic objektīvi nepieciešamos pasākumus, lai defektu rezultātā netiktu bojātas citas Objekta daļas, un to pilnīgas novēršanas termiņu, kas objektīvi nepieciešams šāda apjoma un rakstura defekta novēršanai, rakstveidā saskaņo ar Pasūtītāju.
	8. Gadījumā, ja Izpildītājs nepilda vai kavējas pildīt Līguma 7.3. punktā noteiktās saistības, Pasūtītājs ir tiesīgs uz Izpildītāja rēķina par tā brīža tirgus cenām, ņemot vērā piemaksu par steidzamību un citus apstākļus, novērst defektus pats vai piesaistīt trešās personas, par to paziņojot Izpildītājam. Izpildītājam visas ar defektu novēršanu saistītās izmaksas, tai skaitā priekšā stāvošās, un zaudējumus, ir pienākums atlīdzināt Pasūtītājam ne vēlā kā 10 (desmit) dienu laikā no tā rakstveida pieprasījuma, kuram ir pievienota defektu novēršanas izmaksu tāme, nosūtīšanas Izpildītājam, tai skaitā, ja par to apmēru pastāv strīds.

**8. Nepārvaramā vara**

* 1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tam par iemeslu bijuši nepārvaramas varas (force majeur) apstākļi.
	2. Iestājoties nepārvaramas varas apstākļiem (Valsts varas pārvaldes lēmumi un rīkojumi, streiki, masu nekārtības, pandēmijas, darbu veikšanu kavē klimatiskie apstākļi, kas neļauj ievērot būvniecības tehnoloģisko procesu un citi objektīvi fakti un iemesli), Līdzējam, kurš pirmais ir konstatējis nepārvaramas varas apstākļus, ir pienākums nekavējoties, bet ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš.
	3. Līdzēji var vienpusēji izbeigt Līgumu, ja nepārvaramas varas apstākļi turpinās ilgāk par 3 (trīs) kalendāriem mēnešiem. Šādā gadījumā neviens no Līdzējiem nav tiesīgs pieprasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem remontdarbiem.
	4. Nepārvaramas varas apstākļiem beidzoties, Līdzējam, kurš pirmais ir konstatējis minēto apstākļu izbeigšanos, ir pienākums nekavējoties iesniegt pārējiem Līdzējiem rakstisku paziņojumu.

**9. Pretenzijas iesniegšana un strīdu izskatīšanas kārtība**

9.1. Jebkurš strīds, prasība, kas izriet no šī līguma, skar šo līgumu, šī līguma grozīšana – pārkāpšana, izbeigšana, likumība, spēkā esamība vai iztulkošana (interpretācija), tiek risināta sarunu ceļā. Ja Līdzējs nevar atrisināt strīdu sarunu ceļā, tas tiek izšķirts Latvijas Republikas likumdošanas paredzētajā kārtībā.

9.2. Par Līguma 4.2.8.punkta noteikuma neizpildīšanu Pasūtītājs ir tiesīgs iekasēt soda naudu **EUR 20,00** *(divdesmit euro 00 centu)* apmērā no Izpildītāja par katru kalendāro dienu no darbu pabeigšanas brīža.

9.3. Līguma saistību neizpildes gadījumā vai gadījumā, kad tiek radīti zaudējumi otrai Pusei, vainīgā Puse atlīdzina otrai Pusei radušos zaudējumus pilnā apmērā.

**10. Nobeiguma noteikumi**

10.1. Līgums satur Pušu pilnīgu vienošanos, Puses ir iepazinušās ar tā saturu un piekrīt tā noteikumiem, apliecinot to ar saviem parakstiem.

10.2. Pusēm ir jāinformē vienai otru nedēļas laikā par savu rekvizītu maiņu.

10.3. Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu septītajā dienā pēc tās nosūtīšanas uz Puses juridisko adresi.

10.4. Līgums ir sastādīts valsts valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.

10.5. Līgumsoda apmaksa neatbrīvo Puses no līgumsaistību izpildes.

10.6. Pielikumā Lokālā tāme.

**Pušu juridiskās adreses un rekvizīti**

**PASŪTĪTĀJS IZPILDĪTĀJS**

|  |  |
| --- | --- |
| **Sabiedrība ar ierobežotu atbildību** **“Ķekavas nami”** | **Sabiedrība ar ierobežotu atbildību** **“???”** |
| Reģistrācijas Nr.40003359306 | Reģistrācijas Nr. skaitlis |
| Rāmavas iela 17, Rāmava, Ķekavas pagasts, Ķekavas novads | adrese adrese |
| AS SEB banka LV18UNLA0003001609027 | Nosaukums bankaiSkaitļu virkne |
| Tālr. 67937448 | Tālr. 28314175 |
| e-pasts : info@kekavasnami.lv | e-pasts: @@@@ |
| R. Lācis E. Mencis | V. Uzvārds |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)
2. Puses var vienoties, ja ir ņemts avansa maksājums, tad otrs maksājums ir gala norēķins pēc darbu pabeigšnas [↑](#footnote-ref-2)
3. Līguma izpratnē – vides sakārtošana pēc darbinieku vagoniņa vai pārvietojamās WC noņemšanas, būvmateriālu uzglabāšanas vietas sakārtošana utt.. [↑](#footnote-ref-3)
4. Punktu piemēro, ja iepirkuma konkursā ir pieteikts apakšuzņēmējs [↑](#footnote-ref-4)